El Mercat Medieval obri les portes al públic
06 d’octubre 2023

![](/media/s5abg31y/img_3384_c.jpg?width=850&height=566.6666666666666)

El Mercat Medieval de Sagunt es podrà visitar fins al dilluns 9 d'octubre, Dia de la Comunitat Valenciana, en horari de 10 a 14 hores i de 17 a 23 hores. Està situat en la plaça Cronista Chabret, la plaça Major, la plaça dels Tarongers, així com al carrer Dolors, el carrer del Castell i la plaça Facundo Roca. En la seua inauguració han estat presents la Primera Tinenta d’alcalde, María José Carrera; la regidora de Cultura, Ana María Quesada, i altres membres de la Corporació Municipal. L'acte ha comptat també amb un pregó a càrrec de l'actor saguntí Toni Llorens.

![](/media/1rlmwqac/img_3472_c.jpg?width=850&height=566.6666666666666)

![](/media/xacfhazx/img_3461_c.jpg?width=850&height=566.6666666666666)

En l'espai que ocupa el Mercat Medieval es desenvoluparan actuacions teatrals, recreacions històriques, danses medievals, així com tallers artesans i jocs infantils. També hi haurà un espectacle de pirotècnia i teatres com _Lloren al Quadrat_ i _Deliri Alie_. Una altra novetat és un concert a càrrec de 10 músics en un escenari amb música medieval en viu i amb foc i color. Així mateix, la decoració aèria està distribuïda al llarg del recorregut del Mercat Medieval i consistix en banderes i pendons, heràldiques saguntines i valencianes, així com cristiana, jueva i musulmana.

![](/media/m0qpassa/img_3409_c.jpg?width=850&height=566.6666666666666)

![](/media/i4ffsxrt/img_3450_c.jpg?width=850&height=566.6666666666666)

A més, com és habitual el Mercat Medieval compta amb llocs de comerciants que oferixen productes artesans: sabons naturals, cuir, encens, artesania de plata, pedres precioses, elms i armadures, cosmètica natural, ceràmica i porcellana, joguets artesanals, artesania de fusta, etcètera. També hi ha llocs d'alimentació on es venen formatges, dolços, fruites seques, caramels, embotits i panellets... Els punts de venda locals se situen en la plaça Facundo Roca i la pujada cap al Teatre Romà. D'altra banda, la restauració és variada, amb una taverna medieval i una altra alemanya situades en la plaça Cronista Chabret.

![](/media/o2ek2bai/img_3414_c.jpg?width=850&height=566.6666666666666)

![](/media/ie2pz4x3/img_3452_c.jpg?width=850&height=566.6666666666666)

Hi ha també tallers enfront de l'Ermita de la Sang de ceràmica, de tall de fusta, d'espart, de llana, d'orfebre, de cuir, de mel, de modelatge de xocolate, de marionetes, de pintura i de metall. Pel que respecta als jocs infantils, hi ha des de pescar peixos fins a moure grans fitxes del tres en ratlla, així com tallers infantils de pintura medieval, màscares, corones i escuts medievals. Les atraccions ecològiques són el carrusel, la barca i els cavallets.

![](/media/iomdixu2/img_3420_c.jpg?width=850&height=566.6666666666666)

*   [](http://www.facebook.com/sharer.php?u=https://aytosagunto.es/va/actualitat/el-mercat-medieval-obri-les-portes-al-public/ "Facebook")
*   [](http://twitter.com/share?url=https://aytosagunto.es/va/actualitat/el-mercat-medieval-obri-les-portes-al-public/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-mercat-medieval-obri-les-portes-al-public/ "Linked In")
*   [](mailto:?body=https://aytosagunto.es/va/actualitat/el-mercat-medieval-obri-les-portes-al-public/)